කොවිඩ් 19 ව්‍යාප්තවීමත් සමඟ දැඩි දුෂ්කරතා මැද, සරණක් අවැසිව සිටින අපේම ජනතාව වෙනුවෙන් ක්‍රියාත්මක ‘‘රට වෙනුවෙන් හිරු” සහන යාත්‍රා ක්‍රියාන්විතය මේ වනවිට ගම්, නගර සිසාරා සාර්ථකව ක්‍රියාත්මක වනවා.මේ අතර සහන යාත්‍රා ක්‍රියාන්විතයට සමගාමීව පොදු ස්ථාන විෂබීජහරණය කිරීම් ඇතුළු වැඩසටහන් කිහිපයක් අදත් ක්‍රියාත්මක වුණා.කොවිඞ් 19 වෛරසය ව්‍යාප්තවීමත් සමඟ දුෂ්කරතා රැසකට මුහුණ පා සිටින අපේම ජනතාවගේ සුව සහනය මුඛ්‍ය පරමාර්ථය කර ගනිමින් ඇරඹි හිරු සහන යාත්‍රා ක්‍රියාන්විතය අද ක්‍රියාත්මක කෙරුණේ කොළඹ සහ කලූ‍තර දිස්ත්‍රික්ක ආවරණය කරමින්.හිරු සහන යාත්‍රා ක්‍රියාන්විතයට සමගාමීව හිරු මාධ්‍ය ජාලය ශ්‍රී ලංකා රතුකුරුස සමාජය හා එක්ව ක්‍රියාත්මක කරන, පොදු ස්ථාන විෂබීජහරණය කිරීමේ වැඩසටහන් ද, අදත් ක්‍රියාත්මක වුණා.